open-index/open-wikipedia-markdown huggingface dataset:
ชาวฮกจิว

**ชาวฮกจิว** (อักษรจีน: 福州人; จีนกลาง: *Fúzhōurén* *ฝูโจวเหริน*; ฮกจิว: *Hók-ciŭ-nè̤ng* /huʔ˨˩ tsiu˥˥ nœŋ˥˧/ *หุจิ๊วเนิ่ง*; แต้จิ๋ว: *Hok4-ziu1-nang5* *ฮกจิวนั้ง*) คือกลุ่มหนึ่งของชาวจีนโพ้นทะเลที่อพยพมาจากเมืองฝูโจว มณฑลฝูเจี้ยน (ฮกเกี้ยน) คำว่า "ฮกจิว" เป็นการเรียกชื่อตามสำเนียงแต้จิ๋ว ส่วนจีนกลางเรียกว่า "ฝูโจว"

## ชาวฮกจิว
ชาวฮกจิว คือกลุ่มชาวจีนฮกเกี้ยนที่อพยพมาจากทางตอนเหนือของมณฑลฝูเจี้ยน ซึ่งมีเมืองหลวงคือเมืองฮกจิว (ฝูโจว) พื้นที่อยู่อาศัยของชาวฮกจิ่วคือตั้งแต่ตอนเหนือของมณฑลลงมาจนสิ้นสุดรอยต่อระหว่างเมืองเซี่ยเหมิน ภาษาที่พูดคือภาษาหมิ่นตง ซึ่งต่างจากภาษาหมิ่นหนาน หรือภาษาจีนฮกเกี้ยน ซึ่งใช้ทางตอนใต้ของมณฑลฝูเจี้ยนเป็นอย่างมาก

## สู่ชาวจีนโพ้นทะเล

### ในประเทศไทย
ในประเทศไทย ที่ซึ่งคาดว่าน่าจะมีชาวฮกจิวมากที่สุดและเป็นที่แรกที่ชาวฮกจิวอยู่ก็คือจังหวัดภูเก็ต เพราะมีการก่อตั้งสมาคมปกครองชาวฝูโจวเป็นครั้งแรก (ปัจจุบันคือสมาคมชาวฝูโจว ศาลเจ้าซัมเทียนเฮวกึ๋ง) เมื่อประมาณปี พ.ศ. 2396 และยังมีอีกจำนวนมากอยู่ในจังหวัดนครศรีธรรมราช โดยเฉพาะอำเภอนาบอน และตำบลจันดี และ จังหวัดปัตตานี
จ.สุราษฎร์ธานีที่อำเภอเวียงสระและนาสาร

## สมาคมฝูโจว
*สมาคมฝูโจวแห่งประเทศไทย (泰國福州會館)
*สมาคมชาวฮกจิวภูเก็ต (普吉福州會館)

หมวดหมู่:กลุ่มชาติพันธุ์ในประเทศจีน
เจ้าบุญเลิศ ณ เชียงใหม่

**เจ้าบุญเลิศ ณ เชียงใหม่** อดีตสมาชิกสภาผู้แทนราษฎรจังหวัดเชียงใหม่ 2 สมัย เป็นบุตรของเจ้าบุญสม ณ เชียงใหม่

## ประวัติ
เจ้าบุญเลิศ เกิดเมื่อปี พ.ศ. 2450 เป็นโอรสเจ้าบุญสม ณ เชียงใหม่ กับแม่คำตุ้ม ณ เชียงใหม่ ต่อมาเมื่อแม่คำตุ้ม เสียชีวิต เจ้าบุญสม แต่งงานใหม่กับแม่บัวแก้ว บุตรธิดา 2 คน คือ อาจารย์สิทธิพงศ์ ณ เชียงใหม่ อดีตผู้อำนวยการวิทยาลัยเทคนิคเชียงใหม่ และนางผ่องพรรณ เสียมภักดี

เจ้าบุญเลิศ สมรสกับนางสมศรี ณ เชียงใหม่ (สกุลเดิม ส่วยสุพรรณ) มีบุตร 2 คน คือ บุญประเสริฐ ณ เชียงใหม่ กับ พวงลัดดา ณ เชียงใหม่ (เสียชีวิตแต่เยาว์) ต่อมาแต่งงานใหม่กับนางศรีทอน ณ เชียงใหม่ มีบุตรธิดา 4 คน คือ
* นายพีรพงศ์ ณ เชียงใหม่
* นายสุรพงษ์ ณ เชียงใหม่
* นางศิริวรรณา ณ เชียงใหม่
* นางภัสราภรณ์ ณ เชียงใหม่

เจ้าบุญเลิศ เข้ารับการศึกษาที่โรงเรียนมหาดเล็กหลวง จนสำเร็จการศึกษาชั้นมัธยมปีที่ 8

เจ้าบุญเลิศ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนนำในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501

## การทำงาน
เจ้าบุญเลิศ ณ เชียงใหม่ เกิดในครอบครัวที่มีฐานะร่ำรวย แต่เมื่อจบการศึกษาชั้นมัธยมปีที่ 8 ได้เข้ารับราชการที่กระทรวงมหาดไทย และเคยทำหน้าที่เลขานุการนายกรัฐมนตรี (จอมพล ป.พิบูลสงคราม) ต่อมาจึงกลับมาทำธุรกิจที่จังหวัดเชียงใหม่ โดยเปิดฟาร์มเลี้ยงม้าที่บ้านบ่อปุ๊ อำเภอแม่ริม และเปิดร้านจำหน่ายอาวุธปืน ชื่อร้าน **"ปืนชัยเลิศฟ้า"**

## งานการเมือง
เจ้าบุญเลิศ ณ เชียงใหม่ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## เสียชีวิต
เจ้าบุญเลิศ เสียชีวิตด้วยโรคมะเร็งในปี 21 กันยายน พ.ศ. 2519 รวมอายุ 70 ปี

## ลำดับตระกูล



## เครื่องราชอิสริยาภรณ์

## อ้างอิง

## แหล่งข้อมูลอื่น
* ปราณี ศิริธร ณ พัทลุง. **เพ็ชร์ล้านนา**. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
* คัมภีร์ คัมภีรญาณนนท์ , นาวาอากาศเอก. **เจ้านายฝ่ายเหนือ**. http://www.globalgroup.in.th/encyclopedia_lanna.html 

หมวดหมู่:เจ้านายฝ่ายเหนือ
หมวดหมู่:สกุล ณ เชียงใหม่
หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคธรรมาธิปัตย์ (พ.ศ. 2498)
หมวดหมู่:พรรคธรรมสังคม
หมวดหมู่:พรรคสังคมชาตินิยม
หมวดหมู่:เสียชีวิตจากมะเร็ง
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
รุ้งจันทรา

thumb|300px|ภาพรุ้งจันทรา
**รุ้งจันทรา** () คือ รุ้งกินน้ำที่เกิดจากแสงอาทิตย์ที่ได้กระทบดวงจันทร์หรือที่หลายคนเข้าใจกันว่า "แสงจันทร์" รุ้งจันทราจะค่อนข้างซีดจาง เนื่องจากแสงจันทร์มีความสว่างน้อยกว่าแสงอาทิตย์มาก รุ้งจันทราเป็นปรากฏการณ์พิเศษที่หาดูได้ยาก เนื่องจากมีปัจจัยประกอบกันหลายอย่างคือ ดวงจันทร์จะต้องเป็นดวงจันทร์เต็มดวงหรือเกือบเต็มดวงเท่านั้น จะต้องสว่างไสวเป็นพิเศษ นอกจากนั้นหยดน้ำจะต้องตกอยู่ทิศตรงกันข้ามกับดวงจันทร์ ท้องฟ้าต้องมืดสนิท และดวงจันทร์จะต้องอยู่สูงไม่เกิน 42°

## ดูเพิ่ม

## อ้างอิง

หมวดหมู่:ดวงจันทร์
หมวดหมู่:ปรากฏการณ์ทางแสงในบรรยากาศ
เอ็น.ไอ.บี

**เอ็น.ไอ.บี** () เป็นซิงเกิลของวงเฮฟวีเมทัล ของอังกฤษวงแบล็ก ซับบาธ จากอัลบั้ม  แบล็ค ซับบาธ ในปี ค.ศ. 1970 เนื้อหาของเพลงจะเกี่ยวกับ ลูซิเฟอร์ และช่วงอินโทรของเพลงที่ใช้เบสเล่นคือ Geezer Butler

หมวดหมู่:ซิงเกิลในปี พ.ศ. 2513
หมวดหมู่:เพลงของแบล็กแซ็บบาธ
ท่าอากาศยานชินชิโตเซะ

220px|thumb|''ซุปเปอร์เลาจ์'' ภายในสนามบิน
**ท่าอากาศยานชินชิโตเซะ** (, ),  เป็นท่าอากาศยานนานาชาติของจังหวัดฮกไกโด เปิดบริการเมื่อปี ค.ศ. 1991 ตั้งอยู่ทางตะวันออกเฉียงใต้ของเมืองชิโตเซะและโทมาโกไม ให้บริการด้านการคมนาคมทางอากาศสำหรับนครซัปโปโระ ซึ่งจัดว่าเป็นท่าอากาศยานที่มีขนาดใหญ่ที่สุดในฮกไกโด

อาคารผู้โดยสารภายในประเทศและต่างประเทศมีลักษณะเป็นครึ่งวงกลมและอาคารผู้โดยสารระหว่างประเทศแห่งใหม่อยู่ด้านหลังอาคารผู้โดยสารครึ่งวงกลม ซึ่งอาคารผู้โดยสารภายในประเทศมี 18 ประตู ในขณะที่อาคารผู้โดยสารระหว่างประเทศมี 6 ประตู 

ในปี ค.ศ. 2005 ท่าอากาศยานชินชิโตเซะจัดว่าเป็นสนามบินที่มีผู้ใช้บริการมากเป็นอันดับ 3 ของญี่ปุ่น รองจาก นาริตะ และ ฮาเนดะ และถือเป็นอันดับที่ 64 ของโลก และเส้นทางการบินระหว่าง ชิโตเซะ − โตเกียว ฮาเนะดะ ด้วยระยะทาง 894 กิโลเมตร ก็จัดว่าเป็นเส้นทางที่มีผู้โดยมากที่สุดของโลก ด้วยจำนวนผู้โดยสาร 8.8 ล้านคน ในปี ค.ศ. 2010


ไฟล์:CTS airport diagram.png|แผนผังของสนามบิน
ไฟล์:Shinchitose Airport Terminal Building.JPG|อาคารผู้โดยสาร
ไฟล์:New CHITOSE Airport terminal.jpg|โฆษณาอาหาร


## สายการบินและปลายทาง

## สถิติ

## การคมนาคมทางบก
220px|thumb|ชานชาลารถไฟเข้าเมือง ใต้อาคารผู้โดยสารในประเทศ
;รถไฟ
* 25px JR ฮกไกโด - สายชิโตเซะ (สถานีท่าอากาศยานชิน-ชิโตเซะ)
(รถไฟด่วนถึง/จาก สถานีซัปโปโระ ใช้เวลาราว 36–39 นาที ด้วยราคา ¥1,040)

;รถโดยสาร
* รถร่วม ฮกไกโดชูโอบัส/โฮกุโตโคสึ (ซัปโปโระและโอยาชิ 4 เที่ยว/ชั่วโมง)
* ฮกไกโดชูโอบัส (อาซาบุ 1–2 เที่ยว/ชั่วโมง, มิยาโนซาวะ 1–2 เที่ยว/ชั่วโมง)
* โฮกุโตโคสึ (Apa Hotel & Resort 2 เที่ยว/ชั่วโมง, มารุยามะ พาร์ก ทุกชั่วโมง)
* โดนัง บัส (โทมาโกไม 1–2 เที่ยว/ชั่วโมง, โนโบริเบสึ 3 เที่ยว/วัน, มุโรรัง 12 เที่ยว/วัน, โฮเบสึ 2 เที่ยว/วัน, อุรากาวะ 2 เที่ยว/วัน)
* อาสึมะ บัส (อาสึมะ 3 เที่ยว/วัน)

## อ้างอิง

## แหล่งข้อมูลอื่น

* เว็บไซต์อย่างเป็นทางการ 

ชินชิโตเซะ
หมวดหมู่:ซัปโปโระ
หมวดหมู่:สิ่งก่อสร้างในกิ่งจังหวัดอิชิการิ
หมวดหมู่:สิ่งก่อสร้างในกิ่งจังหวัดอิบูริ
เชนเจส

**เชนเจส** () เป็นซิงเกิลของวงแบล็ค ซับบาธ จากอัลบั้ม Black Sabbath Vol. 4 ในปี ค.ศ. 1972 แนวเพลงบัลลาด ได้แนวคิดจากชีวิตคู่ของ บิล วอร์ด ที่ต้องหย่าล้างอยู่หลาย ๆครั้ง ผลงานนี้จะแต่งต่างจากผลงานที่ผ่าน ๆ มาของวงซึ่งจะเล่นแนวร๊อคการเล่นกีตาร์แนวฮาร์ดร๊อค เพลงนี้จึงทำให้ชื่อเสียงของวงเพิ่มขึ้น

## บุคลากร
* Ozzy Osbourne: ร้อง
* Tony Iommi: เปียโน
* Geezer Butler: เบส

หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2546
หมวดหมู่:เพลงของแบล็กแซ็บบาธ
หมวดหมู่:ซิงเกิลในปี พ.ศ. 2515
ลุสปิตาแล็ตดายูบรากัต

**ลุสปิตาแล็ตดายูบรากัต** () หรือย่อว่า **ลุสปิตาแล็ต** เป็นเมืองที่ตั้งอยู่ทางตะวันตกเฉียงใต้ของบาร์เซโลนา ในแคว้นกาตาลุญญา ประเทศสเปน เป็นเมืองที่มีประชากรเป็นอันดับ 2 ของแคว้นกาตาลุญญา เป็นหนึ่งในเมืองที่มีความหนาแน่นของประชากรมากที่สุด ไม่เฉพาะในสเปน แต่รวมถึงในสหภาพยุโรป

หมวดหมู่:เมืองในแคว้นกาตาลุญญา
วิเชียร กุศลมโนมัย

[thumb|200px|ดีเจเพชรจ้า ขณะทำกิจกรรมร่วมกับ[เวียร์ ศุกลวัฒน์]]

**วิเชียร กุศลมโนมัย** (ชื่อเล่น: เพชรจ้า; 29 มกราคม พ.ศ. 2522 – ) เป็นทั้งดีเจประจำคลื่นวิทยุ 95.5 เวอร์จิ้นฮิตซ์ รวมถึงเป็นพิธีกรในรายการบันเทิงจำนวนมาก นอกจากนี้ หนึ่งในผลงานสร้างชื่อของเขา คือการเป็นผู้ให้เสียงพากย์เป็นพ่อมดรัมเพลสติลท์สกินในภาพยนตร์เรื่อง*[[เชร็ค สุขสันต์ นิรันดร]]*

## ประวัติ
วิเชียร สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ และเข้าสู่วงการบันเทิงครั้งแรกด้วยการถ่ายแบบโฆษณา ในภายหลัง เขาได้รับการทาบทามจากวรายุฑ มิลินทจินดา (ไก่) ให้รับหน้าที่เป็นพิธีกร และทำหน้าที่นี้ทางคลื่นวิทยุเวอร์จิ้นฮิต รวมถึงได้เข้าร่วมรายการดีเจหน้าใหม่ และเป็นผู้ชนะรางวัลที่ 1

นอกจากการเป็นดีเจทางคลื่นวิทยุเวอร์จิ้นฮิต เอฟเอ็ม 95.5 แล้ว เขายังมีผลงานในวงการบันเทิงเป็นจำนวนมาก อาทิ รายการบางกอกกอสซิป (ฺBangkok Gossip), เก่งจริงนะ, เอ็กซ์แดนซ์, ส่องสดสองแสบ รวมถึงรายการ ฅ. คนรักรถ

## ชีวิตส่วนตัว
วิเชียรคบหาดูใจกับ นิวเคลียร์ - หรรษา จึงวิวัฒนวงศ์ อดีตนักร้องสมาชิกวงจี-ทเวนตี้ มากว่า 11 ปี วิเชียรและหรรษาสมรสกัน โดยมีพิธีแต่งงานตามธรรมเนียมจีน วันที่ 19 มกราคม พ.ศ. 2560 และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า เขาและภรรยาได้มีบุตรชายด้วยกัน 1 คน มีชื่อว่ามหาสมุทร กุศลมโนมัย (ชื่อเล่น: ไทก้า) โดยปัจจุบัน เขาและภรรยาได้เลิกรากันแล้ว

## ผลงาน
#### ดีเจ
* เคยเป็นดีเจ 95.5 เวอร์จิ้นฮิตซ์

#### พิธีกร
*ละคร ลูกผู้ชายหัวใจเพชร
* บางกอกกระซิบ
* เก่งจริงนะ
* เอ็กซ์แดนซ์
* ซูเปอร์สตาร์ ที่สุดแห่งดาว (ฤดูกาล 1 – 2)
* ส่องสดสองแสบ
* ค.คนรักรถ
* พ.ศ. 2555 - Thailand's Most Famous ขวัญใจไทยแลนด์ (ช่อง 3)
* พ.ศ. 2557 - Don't Stop Me Now Thailand... ไม่ไล่ ไม่เลิก (ช่อง 7)
* รายการ 60 วิพิชิตแสน
* รายการ dude sweet
* รายการ คลีโอ บัชเชอเลอร์ช่อง 3
* รายการ กระจ่างศาสตร์
* ผู้ประกาศข่าว ช่อง 5
* รายการวิทยุ เพชรจ้าหาคู่
* พ.ศ. 2561 - มวยไทยบนเวที 8 เหลี่ยม รายการ “ศึกช้างมวยไทย Real Hero” ร่วมกับ ประสิทธิ์ ดิษฐ์อำไพ และอรรคพล ยูฮันเงาะ เริ่มวันอาทิตย์ที่ 4 มีนาคม พ.ศ. 2561 (ช่องอมรินทร์ทีวี)
* พ.ศ. 2562 - The Fighter ล่าฝันบัลลังก์โลก
* พ.ศ. 2566 รายการ ช่อง 

#### พากย์เสียง
* *[[เชร็ค สุขสันต์ นิรันดร]]* พากย์เสียงเป็น พ่อมดรัมเพลสติลท์สกิน

## รางวัลที่ได้รับ
* รางวัลดีเจหน้าใหม่ - อันดับที่ 1

## อ้างอิง

## แหล่งข้อมูลอื่น

* 
* 
* ประวัติดารา วิเชียร กุศลมโนมัย
* ยูทูปแชนแนลของเพชรจ้า และ นิวเคลียร์หรรษา

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:นักพากย์ชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ยูทูบเบอร์ชาวไทย
อิสราเอล คามาคาวิโวโอเล

**อิสราเอล "อิซ" คาอาโนอี คามาคาวิโวโอเล** (Israel "IZ" Kaʻanoʻi Kamakawiwoʻole; ออกเสียง : [kaˌmakaˌʋiwoˈʔole])  เป็นนักดนตรีชาวพื้นเมืองฮาวาย เล่นดนตรีแนวผสมผสานระหว่างแจ๊สและเร็กเก บทเพลงที่มีชื่อเสียงเป็นเพลงเมดเลย์ประกอบด้วยเพลง *[[Over The Rainbow]]* (ต้นฉบับโดยจูดี การ์แลนด์) และเพลง *[[What A Wonderful World]]* (ต้นฉบับโดยหลุยส์ อาร์มสตรอง) เพลงของเขาได้รับความนิยม นำไปใช้เป็นเพลงประกอบภาพยนตร์หลายเรื่อง เช่น เรื่อง *[[Meet Joe Black]]*, *[[Finding Forrester]]*, *[[50 First Dates]]*, *[[Fred Clause]]*, *[[Glee]]* และภาพยนตร์ไอแมกซ์  **    เป็นนักดนตรีร่างยักษ์ ที่เล่นดนตรีเป็นอูกูเลเลตัวเล็ก และร้องเพลงด้วยเสียงทุ้มนุ่มเป็นเอกลักษณ์

คามาคาวิโวโอเล  มีความสูง 1.88 เมตร แต่มีน้ำหนักถึง 343 กิโลกรัม (757 ปอนด์) มีค่าดัชนีมวลกายถึง 97.05 kg/m² ทำให้มีปัญหาด้านสุขภาพ และเสียชีวิตจากภาวะการหายใจล้มเหลว ด้วยวัยเพียง 38 ปี

หลังเสียชีวิต คามาคาวิโวโอเลได้รับการเชิดชูเกียรติจากทางการรัฐฮาวาย มีการประกาศลดธงครึ่งเสาเพื่อไว้อาลัย และตั้งหีบศพไว้ ณ ที่ทำการของรัฐ เพื่อให้ประชาชนเข้าเคารพศพ  ในพิธีศพของเขาเมื่อวันที่ 12 กรกฎาคม ค.ศ. 1997 ได้มีพิธีโปรยเถ้ากระดูกลงสู่มหาสมุทรแปซิฟิกที่หาดมากัว วิดีโอบันทึกภาพงานศพของเขาปรากฏอยู่ในคลิปวิดีโอเพลง "Over the Rainbow" ฉบับเป็นทางการในยูทูบซึ่งมียอดผู้เข้าชมมากกว่า 1000 ล้านครั้ง 

## อ้างอิง

## แหล่งข้อมูลอื่น
*
*Mountain Apple Record Company's Official Israel Kamakawiwoʻole Site
*video: "Somewhere over the Rainbow"
*"Pau Hana: Song of a Rainbow Warrior," Hana Hou, June/July 2010

หมวดหมู่:นักกีตาร์
หมวดหมู่:นักร้องอเมริกัน
หมวดหมู่:บุคคลจากโฮโนลูลู
หมวดหมู่:เสียชีวิตจากภาวะหัวใจล้มเหลว
ฮันนีแบดเจอร์

**ฮันนีแบดเจอร์** () () เป็นสัตว์เลี้ยงลูกด้วยนม ในอันดับสัตว์กินเนื้อ จัดอยู่ในวงศ์เพียงพอน (Mustelidae) ชนิดหนึ่ง 

จัดเป็นเพียงชนิดเดียวที่อยู่ในสกุล *Mellivora* และวงศ์ย่อย Mellivorinae (บางข้อมูลจัดให้อยู่ในวงศ์ย่อย Mustelinae) มีถิ่นแพร่กระจายพันธุ์ในทวีปแอฟริกา, ตะวันออกกลาง, เอเชียกลาง และอนุทวีปอินเดีย

## ศัพท์มูลวิทยา
คำว่า "Ratel" เป็นภาษาอาฟรีกานส์ ที่มีต้นทางมาจากภาษาดัตช์ ขณะที่ชื่อโดยทั่วไป คือ "ฮันนีแบดเจอร์" หรือ "แบดเจอร์น้ำผึ้ง" มีที่มาจากพฤติกรรมการกินน้ำผึ้งเป็นปริมาณมาก โดยไม่กลัวผึ้งต่อย
### ชนิดย่อย

## ลักษณะและพฤติกรรม
ฮันนีแบดเจอร์ มีรูปร่างคล้ายกับสกังก์ ที่เคยเป็นสัตว์ร่วมวงศ์มาก่อน ด้วยการที่มีขนบริเวณส่วนหลังสีขาว ขณะที่มีลำตัวสีดำสนิท มีกรงเล็บที่แหลมคม และฟันเขี้ยวที่แหลมคมในปาก

ฮันนีแบดเจอร์ แบ่งออกได้เป็น 12 ชนิดย่อย (ดูในตาราง) มีความสูงจากตีนจนถึงหัวไหล่โดยเฉลี่ย 23-28 เซนติเมตร (9.1-11 นิ้ว) และความยาวลำตัว 55–77 เซนติเมตร (22–30 นิ้ว) และความยาวหางประมาณ 12–30 เซนติเมตร (4.7–12 นิ้ว) ตัวเมียมีขนาดเล็กกว่าตัวผู้  ตัวผู้มีน้ำหนัก 9-16 กิโลกรัม (20-35 ปอนด์) ขณะที่ตัวเมียประมาณ 5-10 กิโลกรัม (11-22 ปอนด์) โดยเฉลี่ย กะโหลกมีความยาวประมาณ 13.9–14.5 เซนติเมตร (5.5–5.7 นิ้ว) ในตัวผู้ และ 13 เซนติเมตร (5.1 นิ้ว) ในตัวเมีย อายุขัยในธรรมชาติยังไม่เป็นที่ทราบแน่ชัด แต่อายุในที่เลี้ยงสูงสุด 24 ปี ส่วนใหญ่อยู่ตามลำพัง แต่อาจอยู่เป็นคู่ในฤดูผสมพันธุ์ มักอาศัยอยู่ในโพรงดินที่ขุดขึ้นมาเองด้วยกรงเล็บ หรือเป็นโพรงเก่าของอาร์ดวาร์ก, หมูป่าหน้าหูด หรือรังปลวก 

ฮันนีแบดเจอร์ได้ชื่อว่าเป็นสัตว์บกที่ดุร้ายที่สุดในโลก มีการบันทึกชื่อลงในกินเนสส์บุ๊คในปี ค.ศ. 2002 มาแล้ว ด้วยความที่เป็นสัตว์ที่ไม่เกรงกลัวอะไรเลย แม้แต่สัตว์ที่มีขนาดใหญ่กว่าหรือสัตว์มีพิษ สามารถกินอาหารได้หลากหลาย ทั้งแมลง, กบ, เต่าบก, กิ้งก่า, สัตว์ฟันแทะ, งู, นก, ไข่นก, แมงป่อง ตลอดจนเบอร์รี และรากไม้ แต่อาหารที่ชอบมากที่สุด คือน้ำผึ้ง ซึ่งฮันนีแบดเจอร์จะใช้กรงเล็บที่แหลมคมในการขุดเจาะทะลายรวงผึ้งฉีกเอาน้ำผึ้งมากิน โดยที่ไม่เกรงกลัวเหล็กในของผึ้ง เนื่องจากมีขนที่หนาและภูมิคุ้มกันพิษของเหล็กในผึ้งและพิษของงูพิษอยู่ในตัว เมื่อถูกงูพิษกัดหรือผึ้งต่อย ฮันนีแบดเจอร์จะล้มลงนอนเฉย ๆ 2-3 ชั่วโมง จากพฤติกรรมนี้ ทำให้นกพรานผึ้ง ที่ชอบกินผึ้งและน้ำผึ้งเหมือนกัน จะคอยบินติดตามฮันนีแบดเจอร์ เนื่องจากไม่สามารถบินฝ่าฝูงผึ้งเข้าไปกินเองได้ จึงต้องให้ฮันนีแบดเจอร์บุกเข้าไปทะลายรวงผึ้งเสียก่อน นกพรานผึ้งจึงบินตามเข้าไปกิน

ด้วยความที่ไม่เกรงกลัวสัตว์ใหญ่กว่า ฮันนีแบดเจอร์กล้ากระทั่งพุ่งใส่หรือฆ่าสัตว์ดุร้ายที่มีขนาดใหญ่กว่าหลายตัวได้ เช่น เสือดาวแอฟริกา, ไฮยีนา, สิงโต หรือแม้กระทั่งควายป่าแอฟริกา อย่างไรก็ตาม ฮันนีแบดเจอร์สามารถถูกล่าเป็นอาหารของงูหลามแอฟริกา, จระเข้แม่น้ำไนล์ หรือไฮยีนาลายจุดได้

## อ้างอิง

## อ่านเพิ้ม
*
*
*
*

## แหล่งข้อมูลอื่น
* 
* 

หมวดหมู่ : แบดเจอร์หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในทวีปแอฟริกา
ทวิงเกิล (อีพี)

**ทวิงเกิล** () เป็นผลงานเพลงจากแททีซอ ซึ่งเป็นนักร้องกลุ่มย่อยสัญชาติเกาหลีใต้ โดยเป็นอีพีแรกในชุดทวิงเกิล เพลงได้รับการเปิดตัว ณ วันที่ 29 เมษายน ค.ศ. 2012 ซึ่งเป็นเพลงแรกในฐานะวงแททีซอ ซึ่งเป็นกลุ่มย่อยกลุ่มแรกของเกิร์ลกรุ๊ปเกาหลีใต้ที่รู้จักกันในชื่อเกิลส์เจเนอเรชัน และเป็นซิงเกิลอย่างเป็นทางการชุดแรก ทวิงเกิลเขียนและอำนวยการสร้างโดย แบรนดอน เฟรลีย์, เจเมลล์ เฟรลีย์, ฆาเวียร์ โซลิด ภายใต้ทีมผู้ผลิตของพวกเขาที่มีชื่อว่า แจมแฟคทอรี่

ด้านดนตรี เพลงทวิงเกิลได้ขึ้นจังหวะแดนซ์ป็อป ด้วยอิทธิพลของแนวเพลงฟังก์, อิเล็กโทรป็อป และ โก-โก ซึ่งได้รับแรงบันดาลใจจากเพลงโปรดของ สตีวี่ วันเดอร์ โดยเพลงมีแรงบันดาลใจมาจากจังหวะยุค 70 ที่ซึ่งนักร้องสาวได้แสดงพลังการร้องของพวกเธอ เพลงที่ได้ทำการบันทึกได้รับการดาวน์โหลดกว่า 604,870 ครั้งในช่วงสัปดาห์แรกของการเปิดตัว และชนะในรายการชาร์ตกาออนสำหรับการดาวน์โหลดประจำสัปดาห์

แล้วมิวสิกวิดีโอก็ได้รับการเปิดตัว ณ วันที่ 30 เมษายน ค.ศ. 2012

## มิวสิกวิดีโอ
#### ทีเซอร์
การเปิดตัวของทีเซอร์วิดีโอทวิงเกิลได้เริ่มขึ้นในวันที่ 25 เมษายน ค.ศ. 2012 โดยมีการเปิดตัวแทยอนเป็นคนแรก
* **แทยอน:** วิดีโอทีเซอร์สำหรับแทยอนได้รับการเปิดตัวผ่านทาง SME ทางการในยูทูปเมื่อวันที่ 25 เมษายน ค.ศ. 2012 โดยได้ปรากฏตัวแทยอนในฉากต่าง ๆ ซึ่งได้แก่ ตัวเธอซึ่งอยู่ในร้านทำผมร่วมกับสมาชิกคนอื่น ๆ, ฉากบนพรมสีแดงพร้อมกับเสื้อคลุมยุค 50 และในล็อบบี้ ด้วยรูปแบบลายเสือดาว
* **ทิฟฟานี่:** ทีเซอร์ของทิฟฟานี่ได้รับการเปิดตัว ณ วันที่ 26 เมษายน ค.ศ. 2012 ซึ่งมีฉากคล้ายกับของแทยอน อย่างไรก็ตาม มีการแทนที่ร้านทำผมด้วยการแสดงให้เห็นเวทีที่อลังการกับนักเต้นในด้านหน้าเครื่องหมายที่เขียนว่า "ทวิงเกิล" สมาชิกวงเอ็กโซ อย่าง เซฮุน และ ไค ยังได้รับเชิญเป็นตัวประกอบในทีเซอร์ ซึ่งได้เห็นในวิดีโอฉบับเต็มในภายหลัง
* **ซอฮย็อน:** ทีเซอร์ของซอฮย็อนได้รับการเปิดตัว ณ วันที่ 27 เมษายน ค.ศ. 2012 ซึ่งส่วนใหญ่จะมีการตัดทอนในส่วนของซอฮย็อนและฉาก ที่ซึ่งมีสามสาวทำการร้องเพลงอยู่หน้านักดนตรีรวมถึงนักเต้นแบ็คอัพ ซึ่งจบลงแบบเดียวกับแทยอนซึ่งอยู่ที่ร้านทำผม

## รายชื่อเพลง
เครดิตดัดแปลงจากเนเวอร์

## เครดิต

* แทยอน – เสียงร้องหลัก, เสียงร้องตาม
* ทิฟฟานี่ – เสียงร้องหลัก, เสียงร้องตาม
* ซอฮย็อน – เสียงร้องหลัก, เสียงร้องตาม
* แบรนดอน เฟรลีย์ – แต่งเพลง, โปรดิวเซอร์
* เจเมลล์ เฟรลีย์ – แต่งเพลง, โปรดิวเซอร์
* ฆาเวียร์ โซลิด – แต่งเพลง, โปรดิวเซอร์

## ชาร์ต

### ชาร์ตประจำสัปดาห์

### ชาร์ตสิ้นปี

## รางวัล
### รางวัลรายการเพลง

## ประวัติการเผยแพร่

## อ้างอิง

## แหล่งข้อมูลอื่น
*
*
*

หมวดหมู่:อีพีของค่ายเอสเอ็มเอนเตอร์เทนเมนต์
หมวดหมู่:อัลบั้มเพลงของเกิลส์เจเนอเรชัน
หมวดหมู่:อีพีภาษาเกาหลี
เดอะวิเซิร์ด

**เดอะวิเซิร์ด** ()  เป็นซิงเกิลของวงเฮฟวีเมทัล แบล็ก ซับบาธ ในปี 1970 จากอัลบั้ม Black Sabbath เพลงแต่งโดยสมาชิกทั้งสี่ของวง โปรดิวเซอร์โดย Rodger Bain
## สมาชิก
*Ozzy Osbourne &ndash; นักร้อง, ฮาร์โมนิกา 
*Tony Iommi &ndash; กีตาร์, 
*Geezer Butler &ndash; เบส
*Bill Ward &ndash; กลอง
## อ้างอิง

หมวดหมู่:ซิงเกิลในปี พ.ศ. 2513
หมวดหมู่:เพลงของแบล็กแซ็บบาธ
สวีทลีฟ

"**สวีทลีฟ**" () เป็นซิงเกิลโดยวงเฮฟวีเมทัล แบล็ค ซับบาธ ในปี 1971 จากอัลบั้ม*[[Master of Reality]]* โดยเนื้อเพลงจะมีความหมายออกไปในทางยาเสพติด หรือ **Sweet Leaf** ในภาษาอังกฤษหมายถึง หญ้าหวาน
## อ้างอิง

หมวดหมู่:เพลงของแบล็กแซ็บบาธ
หมวดหมู่:ซิงเกิลในปี พ.ศ. 2514
เจ้าดารารัตน์ ณ ลำพูน

คุณหญิงเจ้า**ดารารัตน์ ณ ลำพูน** เป็นเจ้านายฝ่ายเหนือ ที่มีบทบาทสำคัญในกิจกรรมต่าง ๆ เช่น ประธานมูลนิธิกู่เจ้าหลวงเชียงใหม่ ประธานมูลนิธิจักรคำขจรศักดิ์ ทายาทเจ้าผู้ครองนครลำพูน และทายาทเจ้าผู้ครองนครเชียงใหม่ ที่ปรึกษามูลนิธินวราชดำริอนุรักษ์ฝ่ายเหนือ ที่ปรึกษาสมาคมผู้บำเพ็ญประโยชน์แห่งประเทศไทย ในพระบรมราชินูปถัมภ์ (ศูนย์ฝึกภาคเหนือ จังหวัดเชียงใหม่)

## ประวัติ
คุณหญิงเจ้าดารารัตน์ เป็นธิดาคนโตในเจ้าพัฒนา ณ ลำพูน (ราชโอรสในเจ้าจักรคำขจรศักดิ์ เจ้าผู้ครองนครลำพูนองค์สุดท้าย) กับคุณหญิงเจ้าพงศ์แก้ว ณ ลำพูน (ธิดาในเจ้าราชบุตร (วงศ์ตวัน ณ เชียงใหม่) กับเจ้าหญิงภัทรา) มีน้องชาย 3 คน คือ เจ้าพัฒน์พงศ์ ณ ลำพูน เจ้าวงศ์จักร ณ ลำพูน และเจ้าศักดิ์ขจร ณ ลำพูน

คุณหญิงเจ้าดารารัตน์ สำเร็จการศึกษาระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย (รุ่น 24)

## บทบาทในฐานะเจ้านายฝ่ายเหนือ
คุณหญิงเจ้าดารารัตน์ เป็นเจ้านายฝ่ายเหนือ สาย ณ ลำพูน และสาย ณ เชียงใหม่ ที่มีบทบาทสำคัญทางสังคมเป็นที่เคารพนับถือ และดำรงตำแหน่งประธานมูลนิธิจักรคำขจรศักดิ์ เพื่อสืบทอดเจตนารมณ์การสร้างสาธารณประโยชน์แก่ประชาชนชาวนครลำพูน และเป็นกรรมการมูลนิธินวราชดำริอนุรักษ์ฝ่ายเหนือ อันเป็นมูลนิธิพระราชดำริในล้นเกล้าฯ รัชกาลที่ 9 มีวัตถุประสงค์ในการอนุรักษ์ความเป็นล้านนาสืบสานฝ่ายเหนือ และเป็นประธานกรรมการมูลนิธิกู่เจ้าหลวงเชียงใหม่ (วัดสวนดอก)

คุณหญิงเจ้าดารารัตน์ ได้เข้าร่วมกิจกรรมในฐานะเจ้านายฝ่ายเหนือกับส่วนราชการ หน่วยงานต่าง ๆ ทั้งในการแสดงความกตัญญูต่อราชสกุลแห่งราชวงศ์ทิพย์จักราธิวงศ์ (เจ้าเจ็ดตน) และความจงรักภักดีต่อราชจักรีวงศ์  

### ด้านการศาสนา
คุณหญิงเจ้าดารารัตน์ มีบทบาทในการทะนุบำรุงศาสนา อาทิ การถวายที่ดินเพื่อสร้างวิทยาลัยสงฆ์ลำพูน และสร้างวัด ที่พักสงฆ์ สถานปฏิบัติธรรมหลายแห่ง

### ด้านการศิลปหัตถกรรม
คุณหญิงเจ้าดารารัตน์ ได้มอบที่ดินจำนวนหนึ่ง สำหรับจัดตั้งสถาบันผ้าทอมือหริภุญชัย เพื่อเป็นศูนย์กลางในการถ่ายทอดหัตถกรรมผ้าทอมือของจังหวัดลำพูนให้คงอยู่ต่อไป รวมทั้งยังได้รับการยกย่องว่าเป็น "ผู้จุดประกายผ้าชาวไทยภูเขาสู่ความนิยม" จากนิตยสาร HELLO เมื่อเดือนสิงหาคม พ.ศ. 2557

## เครื่องราชอิสริยาภรณ์

## รางวัลที่ได้รับ
* พ.ศ. 2548 – **รางวัลศิษย์เก่าดีเด่น** คณะพาณิชยศาสตร์และการบัญชี จุฬาลงกรณ์มหาวิทยาลัย
* พ.ศ. 2553 – **คนดีศรีลำพูน** สาขาบำเพ็ญประโยชน์ต่อสังคมและสาขาศาสนา จากจังหวัดลำพูน

## ราชตระกูล



## อ้างอิง

หมวดหมู่:บุคคลจากจังหวัดลำพูน
หมวดหมู่:เจ้าหญิงลำพูน
หมวดหมู่:สกุล ณ ลำพูน
หมวดหมู่:สกุล ณ เชียงใหม่
หมวดหมู่:มูลนิธินวราชดำริอนุรักษ์ฝ่ายเหนือ
หมวดหมู่:คุณหญิง
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
สถานีรถไฟซัปโปโระ

**สถานีรถไฟซัปโปโระ** () เป็นสถานีรถไฟที่ตั้งอยู่ในแขวงคิตะ นครซัปโปโระ ในจังหวัดฮกไกโด ให้บริการด้านการรถไฟในเส้นทางสายหลักฮาโกดาเตะเป็นหลัก และเส้นทางอีกสองเส้นทาง ซึ่งดำเนินงานโดย JR ฮกไกโด

## รถไฟระหว่างเมือง
### เส้นทางและขบวนรถ
 สายหลักฮาโกดาเตะ
* *[[โอค็อตสค์ (รถไฟ)|โอค็อตสค์]]* รถด่วนพิเศษ (ซัปโปโระ - อาบาชิริ)
* *[[ซาโร (รถไฟ)|ซาโรเบ็ตสึ]]* รถด่วนพิเศษ (ซัปโปโระ - วักกาไน)
* *[[คามูอิ]]* รถด่วนพิเศษ (ซัปโปโระ - อาซาฮิกาวะ)
**[[ไลแลค (รถไฟ)|ไลแลค]]* รถด่วนพิเศษ (ซัปโปโระ&nbsp;– )
* *เส้นอิชิการิ* รถด่วน (โอตารุ - ซัปโปโระ - ทาจิกาวะ)
* *เส้นนิเซโกะ* รถด่วน (รังโกชิ, คุตจัง - ซัปโปโระ)

* *[[โฮกูโตะ (รถไฟ)|โฮกูโตะ]]* รถด่วนพิเศษ (ฮาโกดาเตะ - ซัปโปโระ)
* *[[โอโซระ]]* รถด่วนพิเศษ (ซัปโปโระ - คูชิโระ)
* *[[โทกาจิ]]* รถด่วนพิเศษ (ซัปโปโระ - โอบิฮิโระ)
* *[[ซูซูรัง]]* รถด่วนพิเศษ (มูโรรัง - ซัปโปโระ)
* *ท่าอากาศยาน* รถด่วน (ท่าอากาศยานชินชิโตเซะ - ซัปโปโระ - โอตารุ)
**ท่าอากาศยาน* รถด่วนพิเศษ (&nbsp;– ซัปโปโระ)
 (สายกากูเอ็นโตชิ)

### ชานชาลา (ระหว่างเมือง)

### สถานีก่อนหน้า/ถัดไป

## รถไฟใต้ดิน

**สถานีรถไฟซัปโปโระ** () สถานีรถไฟใต้ดินเทศบาลซัปโปโระ ตั้งอยู่ที่เขตชูโอ จังหวัดฮกไกโด ประเทศญี่ปุ่น มีหมายเลขสถานีคือ "N06" ของสายนัมโบกุ และ "H07" ของสายโทโฮ สถานีเชื่อมต่อกับระบบเจอาร์ฮกไกโดด้วยทางเดินใต้ดิน

### ชานชาลา (ใต้ดิน)
;สายนัมโบกุ

;สายโทโฮ


File:Sapporo(Nanboku-line) Gate(LCD).jpg|จอแสดงผลข้อมูลรถไฟ
File:Sapporo-sta_passageway.JPG|ทางเดินระหว่างชานชาลาสายนัมโบกุและสายโทโฮ
File:Toho-line Sapporo sta Platform.jpg|ชานชาลาสายโทโฮ


## อ้างอิง

## แหล่งข้อมูลอื่น

* Sapporo JR Hokkaido map

ซัปโปโระ
สภาผู้แทนราษฎรไทย ชุดที่ 19

**สมาชิกสภาผู้แทนราษฎรไทย ชุดที่ 19** (2 กรกฎาคม พ.ศ. 2538 – 27 กันยายน พ.ศ. 2539) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 391 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## จำนวนสมาชิกสภาผู้แทนราษฎรจำแนกตามพรรค

## รายนามสมาชิกสภาผู้แทนราษฎร

มีรายนามดังนี้

### กรุงเทพมหานคร

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง
***ประธานสภาผู้แทนราษฎร** : บุญเอื้อ ประเสริฐสุวรรณ
***รองประธานสภาผู้แทนราษฎรคนที่ 1** : กริช กงเพชร
***รองประธานสภาผู้แทนราษฎรคนที่ 2** : สุธรรม แสงประทุม

### การลงมติเลือกผู้ดำรงตำแหน่ง

## ประชากรศาสตร์
สมาชิกที่มีอายุมากที่สุด คือ บุญเอื้อ ประเสริฐสุวรรณ สมาชิกสภาผู้แทนราษฎรจังหวัดสุพรรณบุรี พรรคชาติไทย อายุ 76 ปี 2 เดือน

สมาชิกที่มีอายุน้อยที่สุด คือ ปิติพงศ์ เต็มเจริญ สมาชิกสภาผู้แทนราษฎรกรุงเทพมหานคร พรรคประชากรไทย อายุ 26 ปี 11 เดือน

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 19 

*
จุดเดียวของความล้มเหลว

[200px|right|thumb|จากแผนภาพเครือข่ายคอมพิวเตอร์ [เราเตอร์เป็นจุดเดียวซึ่งเมื่อเกิดความล้มเหลว การสื่อสารทั้งเครือข่ายจะล้มเหลวไปด้วย]]
**จุดเดียวของความล้มเหลว** () หมายถึงส่วนใดส่วนหนึ่งของระบบซึ่งถ้าล้มเหลว จะทำให้ระบบทั้งหมดหยุดทำงานโดยสิ้นเชิง ความล้มเหลวจากจุดเดียวเป็นสิ่งไม่พึงประสงค์ในระบบใด ๆ ก็ตามที่ให้ความสำคัญกับสภาพพร้อมใช้งานและความเชื่อถือได้อย่างสูง เช่นในกระบวนการทางธุรกิจ แอปพลิเคชัน หรือระบบอุตสาหกรรมอื่น ๆ

## อ้างอิง

หมวดหมู่:ความล้มเหลว
หมวดหมู่:วิศวกรรมระบบ
หมวดหมู่:วิศวกรรมความเชื่อถือได้
หมวดหมู่:Fault-tolerant computer systems
หมวดหมู่:สถาปัตยกรรมเครือข่าย
มัณฑนา หิมะทองคำ

**มัณฑนา หิมะทองคำ** นักแสดงชาวไทย มีชื่อเล่นว่า "ปู" เกิดเมื่อวันอาทิตย์ที่ 6 กุมภาพันธ์ พ.ศ. 2520 ภูมิลำเนาอยู่ที่จังหวัดนครศรีธรรมราช ตั้งแต่กำเนิด จบการศึกษาระดับปริญญาตรี ศิลปศาสตรบัณฑิต สาขานิเทศศาสตร์ มหาวิทยาลัยราชภัฏสงขลา เข้าสู่วงการบันเทิงจากการประกวดเวทีมิสไทยแลนด์เวิลด์ในปี พ.ศ. 2540 เข้ารอบ 10 คนสุดท้าย ต่อมาได้เข้าประกวดเวทีนางสาวไทยในปี  พ.ศ. 2541 ได้ตำแหน่งรองอันดับ 2 กับตำแหน่ง *ขวัญใจช่างภาพ* หลังจากนั้นได้เซ็นสัญญากับช่อง 7 และมีผลงานละครโทรทัศน์ทางช่อง 7 ต่อเนื่องมาจนถึงปัจจุบัน 

ด้านครอบครัว สมรสกับ ภักดีหาญส์ หิมะทองคำ รองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภากรุงเทพมหานคร เขตวังทองหลาง และอดีตนักแสดง มีบุตร-ธิดา 3 คน คือ น้องเพียร์ซ ภีมเดช, น้องเพิร์ล ภัคธีมา และ น้องพอล ภีมวัจน์ หิมะทองคำ

## คดีความ
วันที่ 25 พฤศจิกายน พ.ศ. 2568 ศาลแขวงพระนครใต้ อ่านคำพิพากษา คดีหมายเลขดำที่ อ.2122/2567 ที่นางสาว**พัชมณฑ์ จิรธัญญ์เทธิน** (โจทก์) ยื่นฟ้อง นาง**มัณฑนา หิมะทองคำ** (จำเลย) โดยศาลมีคำสั่งพิพากษาจำคุก เป็นเวลา 2 ปี 

ซึ่งก่อนหน้านี้ โจทก์ได้กล่าวอ้างในการฟ้องเพื่อขอให้ดำเนินคดีกับจำเลยว่า **"จำเลยหลอกลวงโจทก์ ด้วยการแสดงข้อความอันเป็นเท็จและปกปิดความจริงซึ่งควรบอกแจ้งแก่โจทก์ว่า จำเลยประกอบธุรกิจแบรนด์อาหารเสริม ผลิตภัณฑ์เสริมความงาม และได้ชักชวนโจทก์ให้ร่วมลงทุนกับจำเลยโดยอ้างว่าจะได้ผลตอบแทนสูง ความจริงแล้วจำเลยไม่ได้ประกอบธุรกิจตามที่กล่าวอ้างแต่อย่างใด เป็นเพียงกลอุบายเพื่อให้ได้ทรัพย์ไปจากโจทก์เท่านั้น จากการหลอกลวงทำให้โจทก์หลงเชื่อจึงได้โอนเงินรวมจำนวน 1,160,000 บาท ให้แก่จำเลย ทำให้โจทก์ได้รับความเสียหาย โดยเหตุเกิดที่แขวงคลองตันเหนือ เขตวัฒนา กรุงเทพมหานคร ทางโจทก์ ขอให้ศาลพิจารณาลงโทษจำเลย ตามประมวลกฎหมายอาญา มาตรา 341"**

ในขณะนั้น ศาลได้ทำการไต่สวนมูลฟ้องของโจทก์ (พัชมณฑ์) มีเหตุอันควรเชื่อได้ว่ามีการกระทำความผิดจริง โดยศาลได้พิจารณาจากพยานหลักฐานของโจทก์ทั้งหมด สรุปได้ว่าจำเลยได้กระทำความผิดตามที่โจทก์ฟ้อง ถือว่าคดีมีมูล และมีคำสั่งประทับฟ้องไว้พิจารณาพิพากษาครั้งต่อไป ส่วนในชั้นพิจารณาคดี จำเลย (มัณฑนา) ให้การปฏิเสธทุกข้อกล่าวหา จึงได้รับการปล่อยชั่วคราวในชั้นพิจารณาคดี

ทั้งนี้คำพิพากษาสรุปใจความว่า จำเลยมีความผิดตามประมวลกฎหมายอาญา มาตรา 341 จึงสั่งให้จำคุก 2 ปี โดยหลังจากที่โจทก์และจำเลยได้ฟังคำพิพากษา มัณฑนา (จำเลย) ยื่นคำร้องขอปล่อยชั่วคราวในชั้นอุทธรณ์ ต่อมา ศาลแขวงพระนครใต้ มีคำสั่งให้ส่งคำร้องของจำเลยให้ศาลอุทธรณ์เป็นผู้พิจารณาคำร้องขอปล่อยตัวชั่วคราวในเวลาต่อไป

## ผลงานละคร
### ละครโทรทัศน์ด้านล่างทั้งหมดออกอากาศทาง[[ช่อง 7]]

## อ้างอิง

## แหล่งข้อมูลอื่น
*​

หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงสังกัดช่อง 7
หมวดหมู่:นางงามไทย
หมวดหมู่:นักแสดงจากจังหวัดนครศรีธรรมราช
หมวดหมู่:คู่สมรสของนักการเมืองไทย
หมวดหมู่:บุคคลจากมหาวิทยาลัยราชภัฏสงขลา
พระเยซูทรงรับบัพติศมา

[thumb|220px|ภาพ ''พระคริสต์ทรงรับพิธีล้าง'' ของ[ฟรันเชสโก อัลบานีสมัยคริสต์ศตวรรษที่ 17]]
เหตุการณ์**พระเยซูทรงรับบัพติศมา** (โปรเตสแตนต์) หรือ **พระเยซูทรงรับพิธีล้าง** (คาทอลิก) () ถือเป็นจุดเริ่มต้นการปฏิบัติพระภารกิจของพระเยซู เหตุการณ์นี้ถูกบันทึกในพระวรสารทั้ง 4 ฉบับ คือ มัทธิว มาระโก ลูกา และยอห์น และถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การจำแลงพระกาย การถูกตรึงที่กางเขน การกลับคืนพระชนม์ และการเสด็จขึ้นสวรรค์

ยอห์นผู้ให้บัพติศมาประกาศพิธีบัพติศมาด้วยน้ำเพื่อแสดงการกลับใจและขอรับการอภัยบาปจากพระเจ้า ท่านกล่าวว่าจะมีผู้หนึ่งมาภายหลัง ผู้นั้นจะให้บัพติศมาด้วยพระวิญญาณบริสุทธิ์และไฟ ท่านจึงได้เตรียมหนทางขององค์พระผู้เป็นเจ้าพระองค์นั้น พระเยซูได้เสด็จไปแม่น้ำจอร์แดนและรับบัพติศมาจากยอห์นด้วย พระวรสารยังบรรยายเหตุการณ์ขณะนั้นว่าฟ้าสวรรค์ได้เปิดออก พระวิญญาณบริสุทธิ์ปรากฏรูปเหมือนนกพิราบบินลงมาเหนือพระเยซู พร้อมกับมีเสียงจากสวรรค์ประกาศว่า "*ท่านเป็นบุตรที่รักของเรา เราชอบใจท่านมาก*"

คริสต์ศาสนิกชนส่วนมากถือว่าเหตุการณ์นี้เป็นเหตุการณ์สำคัญ และเป็นต้นกำเนิดของพิธีบัพติศมาซึ่งเป็นพิธีศักดิ์สิทธิ์ในศาสนาคริสต์ แนวคิดบุตรบุญธรรมนิยมซึ่งศาสนาคริสต์ยุคแรกประณามว่าเป็นความเชื่อนอกรีตก็เกิดขึ้นเพราะให้ความสำคัญกับเหตุการณ์นี้

ศาสนาคริสต์ตะวันออกจัดฉลองพระเยซูทรงรับบัพติศมาในวันที่ 6 มกราคม ส่วนคริสตจักรโรมันคาทอลิก แองกลิคันคอมมิวเนียน และบางนิกายจัดการฉลองในสัปดาห์ถัดมาเรียกว่า**วันฉลององค์พระผู้เป็นเจ้าทรงรับพิธีล้าง**

## อ้างอิง
* *พระคริสตธรรมคัมภีร์ไทย ฉบับมาตรฐาน*, สมาคมพระคริสตธรรมไทย
* *พระคัมภีร์ภาคพันธสัญญาใหม่*, คณะกรรมการคาทอลิกเพื่อพระคัมภีร์ ภายใต้สภาประมุขแห่งบาทหลวงโรมันคาทอลิกแห่งประเทศไทย

หมวดหมู่:พระเยซู
หมวดหมู่:คำศัพท์ศาสนาคริสต์
หมวดหมู่:พระวรสารนักบุญมัทธิว
หมวดหมู่:พระวรสารนักบุญมาระโก
หมวดหมู่:พระวรสารนักบุญลูกา
หมวดหมู่:เหตุการณ์ในพระวรสาร
Royal Botanical Garden Peradeniya

**Phalaenopsis 'Princess Chulabhorn**'
กล้วยไม้ผสมตระกูล Phalaenopsis ซึ่งรัฐบาลศรีลังกาได้น้อมเกล้าฯ ในเดือนสิงหาคม 2542 โดยเป็นผลงานการผสมพันธุ์ของสวนพฤกษศาสตร์เปราเดนนิยา (Royal Botanical Garden Peradeniya) ประเทศศรีลังกา เป็นลูกผสมของ Phalaenopsis 'Rose Miva' กับ Phalaenopsis 'Kandy Queen' และได้ขอพระราชทานพระอนุญาตอัญเชิญพระนามเป็นชื่อของกล้วยไม้พันธุ์ใหม่นี้ ลักษณะดอกเป็นสีขาวโดยมีปลายดอกเป็นสีชมพู มีกลิ่นหอมอ่อน ๆ
เนเวอร์เซย์ดาย (เพลง)

**เนเวอร์เซย์ดาย** () เป็นซิงเกิลจากวงเฮฟวีเมทัล แบล็ค ซับบาธ ในปี 1978 จากอัลบั้ม Never Say Die! แต่งโดย Ozzy Osbourne ซึ่งเป็นผลงานสุดท้ายที่เขาร่วมงานกับ แบล็ค ซับบาธ ก่อนที่จะเป็นศิลปินเดี่ยว เพลงนี้ถูกนำไป cover โดย Megadeth ในอัลบั้ม *[[:en:Nativity_in_Black#Nativity_in_Black_II|Nativity in Black II]]*

หมวดหมู่:เพลงของแบล็กแซ็บบาธ
หมวดหมู่:ซิงเกิลในปี พ.ศ. 2521
เดอร์ตีวีเมน

**เดอร์ตีวีเมน** () เป็นซิงเกิลของวงเฮฟวีเมทัล แบล็ค ซับบาธ ในปี 1976 จากอัลบั้ม Technical Ecstasy แต่งโดย Tony Iommi  
## อ้างอิง

หมวดหมู่:เพลงของแบล็กแซ็บบาธ
หมวดหมู่:ซิงเกิลในปี พ.ศ. 2519
ฌูล บาดว็อง

[thumb|300px|right|ประธานาธิบดี[ชาร์ล เดอ โกล (หันหลัง) มอบเครื่องอิสริยาภรณ์เลฌียงดอเนอร์ให้แก่ตุลาการบาดว็อง (ยืนอยู่หน้าประธานาธิบดี ประดับเครื่องอิสริยาภรณ์อยู่บนคอ) ในปี 2507]]

**ฌูล บาดว็อง** (, ; 15 เมษายน 2420 — 17 มีนาคม 2511) เป็นชาวฝรั่งเศสซึ่งเป็นอาจารย์คณะนิติศาสตร์ นักกฎหมาย และตุลาการ

เขาเกิดที่ตำบลอาน็อสต์ จังหวัดโซเนลัวร์ แคว้นบูร์กอญ เมื่อสำเร็จเป็นนิติศาสตรดุษฎีบัณฑิตเมื่อปี 2446 ก็เริ่มทำงานเป็นข้าราชการเรียก "อาเกรเฌ" (agrégé) ทำหน้าที่สอนกฎหมายอยู่ในกรุงปารีสได้ไม่ถึงปี ก็ได้รับการย้ายไปประจำเมืองแรน สอนกฎหมายอยู่ที่นั้นตั้งแต่ปี 2446 จนถึงปี 2450 ครั้นแล้ว จึงย้ายไปประจำเมืองเกรอนอบล์จนถึงปี 2461 จึงกลับไปเมืองหลวง หลังจากนั้น เขาได้รับการเลื่อนตำแหน่งหลายครั้ง เป็นต้นว่า ปี 2462 ได้เป็นผู้เชี่ยวชาญทางวิชาการในคณะผู้แทนประเทศฝรั่งเศสประจำการประชุมสันติภาพขั้นต้น ต่อมาปี 2465 เลื่อนเป็นศาสตราจารย์ประจำสาขากฎหมายระหว่างประเทศและสนธิสัญญาทางประวัติศาสตร์ และปี 2467 ได้เป็นศาสตราจารย์ประจำสาขากฎหมายมหาชน

ปี 2473 เขาได้ตำแหน่งที่ปรึกษากฎหมายประจำกระทรวงการต่างประเทศ และอยู่ในตำแหน่งนั้นจนถึง 2484 ครั้นปี 2487 จึงได้รับเลือกเป็นสมาชิกบัณฑิตยสถานธรรมศาสตร์และการเมือง (Academy of Political and Moral Sciences) ครั้นปี 2486 เขาได้รับเรื่องเป็นตุลาการชุดแรกของศาลยุติธรรมระหว่างประเทศ ปฏิบัติหน้าที่นั้นจนถึงปี 2507 แล้วจึงได้รับเลือกเป็นรองประธานศาลยุติธรรมระหว่างประเทศ ดำรงตำแหน่งตั้งแต่ปี 2489 ถึงปี 2492 และได้เลื่อนเป็นประธานตั้งแต่ปี 2492 ถึงปี 2495 จากนั้น จึงกลับไปดำรงตำแหน่งตุลาการจนถึงปี 2507 แล้วกลับไปอยู่ตำบลบ้านเกิดกระทั่งเสียชีวิตในปี 2511

ในด้านครอบครัวนั้น เขาเป็นบิดาของซูว์ซาน บาดว็อง (Suzanne Basdevant) นักกฎหมายระหว่างประเทศแผนกคดีเมืองผู้เลื่องชื่อ

## อ้างอิง
* 
* Académie de Droit International de La Haye. (1968) *Recueil Des Cours, Collected Courses 1936*, Martinus Nijhoff Publishers. p.&nbsp;473. ISBN 90-286-0952-0.

หมวดหมู่:บุคคลที่เกิดในปี พ.ศ. 2420
หมวดหมู่:บุคคลที่เสียชีวิตในปี พ.ศ. 2511
หมวดหมู่:ประธานศาลยุติธรรมระหว่างประเทศ
หมวดหมู่:ตุลาการชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากจังหวัดโซเนลัวร์
อีเล็กทริกฟิวเนอร์เริล

**อีเล็กทริกฟิวเนอร์เริล** () เป็นเพลงจากวง แบล็ค ซับบาธ ในปี 1970 จากอัลบั้ม *[[Paranoid (album)|Paranoid]]* เป็นเพลงต่อต้านสงคราม เช่นเดี่ยวกับเพลง "War Pigs" ความหมายของเพลงพูดถึงความน่ากลัวของสงคราม เพลงนี้ไม่เคยใช้ในการแสดงเลยจนถึงปี 1976 เพลงนี้ถูก cover โดยวง  Pantera ในอัลบั้ม second ''Nativity in Black''

หมวดหมู่:เพลงของแบล็กแซ็บบาธ
หมวดหมู่:เพลงต่อต้านสงคราม
ทีป โอล

**ทีป โอล** (Tiv Ol) เป็นครูและนักการเมืองชาวกัมพูชาที่นิยมคอมมิวนิสต์ โอลเข้าร่วมกับพรรคปฏิวัติประชาชนเขมรซึ่งต่อมาได้กลายเป็นพรรคคอมมิวนิสต์กัมพูชาเมื่อ พ.ศ. 2502 โอลจัดอยู่ในกลุ่มครูหัวรุนแรงในพนมเปญ เมื่อมีการประกาศชื่อฝ่ายซ้าย 34 คนของพระนโรดม สีหนุเมื่อ 8 มีนาคม พ.ศ. 2506 มีชื่อของเขาด้วย นอกจากนั้น เขายังเป็นสมาชิกของสมาคมมิตรภาพเขมร-จีนระหว่าง พ.ศ. 2508 – 2510

ใน พ.ศ. 2510 กลุ่มครูฝ่ายซ้ายของโอลเริ่มออกไปสู่ชนบท เพื่อหลีกเลี่ยงการกดดันของรัฐ โอลเองนั้นออกไปเมื่อเดือนพฤศจิกายน พ.ศ. 2510 และเดินทางไปรวมตัวที่หน่วยลับของพรรคคอมมิวนิสต์ วอน เว็ตเป็นผู้กล่าวยืนยันการอพยพนี้  ใน พ.ศ. 2513 โอลได้เป็นหนึ่งในผู้นำพรรคคอมมิวนิสต์ เมื่อคอมมิวนิสต์ยึดครองพื้นที่ได้ โอลจะเปิดโรงเรียนและโรงพยาบาลขึ้นใหม่ในพื้นที่นั้น

โอลเป็นเช่นเดียวกับผู้นำพรรคคอมมิวนิสต์คนอื่นที่มาจากกัมพูชาตะวันออกคือมีความเกี่ยวข้องกับเวียดนาม ใน พ.ศ. 2517 โอลได้เดินทางไปฮานอย ระหว่างนั้น เขาได้เขียนบทกวีเกี่ยวกับความเป็นหนึ่งเดียวของอินโดจีนและได้ตีพิมพ์ในวารสารในประเทศเวียดนาม ซึ่งทำให้พล พตไม่พอใจ ต่อมา ใน พ.ศ. 2520 โอลได้เป็นเหยื่อของเขมรแดงเพราะเขาเคยเป็น สมาชิกของสมาคมมิตรภาพเขมร-จีน เขาถูกจับเมื่อ 6 มิถุนายน พ.ศ. 2520 และถูกประหารชีวิตหลังจากนั้นไม่นาน
## อ้างอิง

หมวดหมู่:นักการเมืองกัมพูชา
หมวดหมู่:บุคคลที่ถูกเขมรแดงสังหาร
จเด็จ กำจรเดช

จเด็จ กำจรเดช นักเขียนชาวไทย เป็นช่างเขียนรูป แต่งเพลงของตัวเองและเคยออกอัลบั้มเพลงกับเพื่อน  เคยคิดจะแปลเรื่องสั้นของตัวเองเป็นภาษาอังกฤษ แต่ล้มเลิกไปเพราะรู้ตัวว่าไม่มีความสามารถมากพอ แต่ปัจจุบันมีนักแปลคนอื่นแปลให้แล้ว

เขาเป็นผู้เขียนหนังสือรวมเรื่องสั้น **แดดเช้าร้อนเกินกว่าจะนั่งจิบกาแฟ** ซึ่งได้รับรางวัลซีไรท์ ประจำปี 2554 และ **คืนปีเสือและเรื่องเล่าของสัตว์อื่น ๆ** ซึ่งได้รับรางวัลซีไรต์ ประจำปี 2563 

## ประวัติ
จเด็จ เกิดเมื่อวันที่ 21 พฤศจิกายน พ.ศ. 2518 ที่ตำบลกรูด อำเภอกาญจนดิษฐ์จังหวัดสุราษฏร์ธานี ศึกษาที่วิทยาลัยศิลปหัตถกรรม นครศรีธรรมราช

## ลักษณะผลงาน
สำหรับรวมเรื่องสั้นของเขา คณะกรรมการวรรณกรรมสร้างสรรค์ยอดยี่ยมแห่งอาเซียน หรือรางวัลซีไรต์ ประจำปีพุทธศักราช 2554 ได้ลงความเห็นว่า เป็นงานเขียนที่มีพลังกระทบใจ นำเสนอประเด็นอันหลากหลายเกี่ยวกับมนุษย์ในสังคมที่มีความซับซ้อน ผู้เขียนได้เสนอการปะทะกันระหว่างความจริงกับความจริงเสมือน ความรู้กับความเชื่อ ตลอดจนความเป็นเรากับความเป็นเขา ผู้เขียนได้สร้างสรรค์กลวิธีการเล่าเรื่องหลายวิธีที่ท้าทายการตีความ เช่น การตัดต่อ การซ้ำ การใช้มุมมอง การเสียดสี การสร้างสัมพันธบท ตลอดจนการสร้างตัวละครที่อยู่ในภาวะความรู้และความไม่รู้ ซึ่งสร้างความคลุมเครือและความลวง กลวิธีเหล่านี้เปิดพื้นที่ให้ผู้อ่านสร้างความหมายได้หลายระดับ

กระแสหนังสือมีทั้งดีและไม่ดีในสายตาผู้อ่าน แต่ค่อนข้างดีในสายตานักวิจารณ์ โดยนักเขียนรางวัลรวมเรื่องสั้นซีไรต์ปี 2530 เจ้าของนามปากกาไพฑูรย์ ธัญญา ได้พูดถึงงานของจเด็จว่า "เป็นภาพแทนนักเขียนร่วมสมัยที่แตกต่างกับสังคมยุคก่อน อาจเพราะสังคมที่มีความซับซ้อนกระจัดกระจายและไร้พรมแดน จึงทำให้งานของเขามีความน่าสนใจ"

ส่วนสำนักพิมพ์ผจญภัยที่ตีพิมพ์หนังสือเล่มนี้ของจเด็จ พูดถึงงานของเขาว่า "ไปไกลกว่าคำว่า เพื่อชีวิต ซึ่งนักเขียนรุ่นก่อนหน้าเคยทำไว้..."

## ผลงาน
* แดดเช้าร้อนเกินกว่าจะนั่งจิบกาแฟ ตีพิมพ์โดยสำนักพิมพ์ผจญภัย
* คืนปีเสือและเรื่องเล่าของสัตว์อื่น ๆ ตีพิมพ์โดยสำนักพิมพ์ผจญภัย

## อ้างอิง

หมวดหมู่:นักเขียนเรื่องสั้นชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากอำเภอไชยา
หมวดหมู่:นักเขียนจากจังหวัดสุราษฎร์ธานี
แมลงดา

**แมลงดา**, **แมลงดานา** หรือที่นิยมเรียกว่า **แมงดานา** จัดเป็นแมลงจำพวกมวนน้ำชนิดหนึ่ง มีชื่อวิทยาศาสตร์ว่า *Lethocerus indicus* จัดอยู่ในวงศ์ Belostomatidae พบกระจายพันธุ์อยู่ทั่วไปในภูมิประเทศลักษณะเป็นท้องทุ่งหรือท้องนาในภูมิภาคเอเชียอาคเนย์ รวมถึงเอเชียตะวันออก เช่น ตอนใต้ของจีน, เกาหลี, หมู่เกาะริวกิว และนิวแคลิโดเนีย

แมลงดามีลักษณะเด่น คือ ตานูนแข็งขนาดใหญ่ 1 คู่ มีลำตัวแบนเป็นรูปไข่ มีขาคู่แรกเป็นอวัยวะจับอาหาร ส่วนขาคู่ที่ 2 และ 3 เป็นขาว่ายน้ำ ขอบปีกมีลายสีเหลืองทองยาวไม่ถึงหาง โดยเฉพาะขาคู่หลังสุดจะมีลักษณะคล้ายใบพาย ทั้งนี้เนื่องจากแมลงดาเป็นแมลงสะเทินน้ำสะเทินบก อวัยวะส่วนนี้จึงมีความจำเป็นมากในการดำรงชีพ เพราะเป็นแมลงที่หากินในน้ำเป็นหลัก โดยใช้ขาคู่หน้าที่เป็นเสมือนคีมจับอาหารจำพวกสัตว์น้ำขนาดเล็กกว่าดูดกิน เช่น ลูกปลา, ลูกกุ้ง, ลูกอ๊อด หรือแม้แต่แมลงน้ำชนิดอื่นหรือกบที่มีขนาดเล็กกว่า โดยที่มีส่วนปากแบบเจาะดูด ลักษณะเป็นท่อยาวออกมาจากด้านหน้าของส่วนหัว และเก็บซ่อนไว้ด้านล่างของหัว ปลายปากมีลักษณะคล้ายหนามแหลมเรียวใช้แทงเข้าไปในร่างกายเหยื่อแล้วดูดกินน้ำเหลว ๆ ในตัวเหยื่อ

## ลักษณะ
ลักษณะสำคัญของแมลงดาจะอยู่ที่หางยาวแหลมคล้ายเดือย ลักษณะเป็นเส้นเรียวยาว 2 เส้นคู่กัน ประกอบด้วยขนที่ละเอียดและไม่เปียกน้ำ ทำหน้าที่ในการหายใจโดยใช้รยางค์ที่โผล่ขึ้นมาจากผิวน้ำเพื่อดูดออกซิเจนสำหรับหายใจ แล้วนำไปเก็บในลำตัวทางปลายท่อ อวัยวะส่วนนี้จะมีต่อมกลิ่นหอมฉุนซึ่งจะมีเฉพาะในตัวผู้เท่านั้น ต่อมกลิ่นที่มีกลิ่นหอมนี้เป็นเอกลักษณ์ที่สำคัญของแมลงดาที่ดึงดูดให้ผู้คนบริโภค ตามธรรมชาติแล้ว ตัวผู้จะเป็นฝ่ายปล่อยกลิ่นนี้เพื่อดึงดูดตัวเมียและป้องกันตัว  

ขนาดลำตัวทั้งตัวผู้และตัวเมียจะมีขนาดใกล้เคียงกันคือ ลักษณะลำตัวยาวรีเหมือนใบไม้ ออกสีน้ำตาล ยาวประมาณ 2–4 นิ้ว แต่มีความแตกต่างกันคือ ตัวผู้มีลำตัวกลมป้อม และเล็กกว่าตัวเมียนิดหน่อย ส่วนตัวเมียมีลำตัวออกแบน ๆ ส่วนท้องใหญ่ 

## พฤติกรรม
แมลงดามีพฤติกรรมออกหาอาหารในเวลากลางวัน ส่วนในเวลากลางคืนเมื่ออากาศเย็นลง ในน้ำมีออกซิเจนอยู่น้อย ซึ่งไม่เพียงพอต่อความต้องการ แมลงดาจะบินออกจากแหล่งน้ำ บินวนเวียนอยู่ใกล้ ๆ ที่อาศัยอยู่ มีพฤติกรรมเล่นกับแสงสว่างเหมือนแมลงทั่วไป จึงสามารถจับได้ด้วยวิธีนี้ โดยคืนหนึ่ง แมลงดาอาจจะบินไปเล่นไฟได้ไกลถึงหลายกิโลเมตร  และในภูมิภาคเอเชียตะวันออก เมื่อถึงฤดูหนาว แมลงดาจะหลบซ่อนตัวเองใต้กองใบไม้ในป่าเพื่อความอบอุ่น

## การแพร่พันธุ์
แมลงดาแพร่กระจายพันธุ์ด้วยการวางไข่ โดยที่ตัวผู้เป็นฝ่ายดูแลไข่ โดยวางไข่เป็นกลุ่ม กลุ่มละ 100–200 ฟอง ตามพืชน้ำหรือพืชที่ขึ้นตามริมน้ำ ไข่ใช้เวลา 6–7 วันจึงจะฟักเป็นตัว ฤดูการผสมพันธุ์และวางไข่อยู่ในฤดูฝน เมื่อไข่ฟักเป็นตัว ลูกแมลงดาจะหล่นลงน้ำ ตัวจะยังมีสีเหลืองอ่อน เห็นลูกตาสีดำชัดเจน แล้วจึงจะค่อย ๆ เปลี่ยนตัวเองเป็นสีเข้มขึ้น โดยแมลงดาตัวผู้จะยังดูแลลูกแมลงดาต่อไปอีกราว 2–3 วัน เนื่องจากยังไม่สามารถช่วยเหลือตัวเองให้รอดจากศัตรูตามธรรมชาติได้ แมลงดาจะใช้การลอกคราบประมาณ 4 ครั้ง ก่อนจะโตเป็นตัวเต็มวัยภายในเวลาประมาณ 1 เดือน

## การนำมาประกอบอาหาร
แมลงดาเป็นแมลงที่นิยมบริโภคกันในหลายวัฒนธรรมของชนชาติในแถบเอเชียอาคเนย์ ในอาหารไทยสามารถนำไปย่างและปรุงเป็นน้ำพริกได้ (โดยเฉพาะตัวผู้ที่มีกลิ่นหอม) เรียก "น้ำพริกแมลงดา" หรือ "น้ำพริกแมงดา" ปัจจุบันเป็นแมลงที่มีการส่งเสริมให้เลี้ยงกันเป็นสัตว์เศรษฐกิจ





## อ้างอิง

## แหล่งข้อมูลอื่น

หมวดหมู่:แมลงที่รับประทานได้
หมวดหมู่:ปศุสัตว์
หมวดหมู่:แมลงดา
นาตาลี-แจ๊สกี้

**นาตาลี & แจ๊สกี้** () นักร้องดูโอชาวไทยภายใต้สังกัดอาร์เอส โปรโมชั่น ประกอบสมาชิก ได้แก่ นาตาลี เดวิส และแจ๊สกี้ จริยา แซราห์ แอชเวิร์ธ มีผลงานเพลงกับทางค่ายสองชุดด้วยกัน โดยเป็นที่รู้จักจากเพลง สตรอว์เบอร์รี, แค่อยากให้เธอรู้, เจ็บนะ, ฝันเล็ก ๆ, เชื่อหมอก็พัก เชื่อรักก็ไป และยิ่งทุ่มยิ่งเจ็บ เป็นต้น

## ประวัติ
**นาตาลี & แจ๊สกี้** (อังกฤษ : Nathalie & Jazky) เป็นศิลปินดูโอ ภายใต้สังกัดอาร์เอสประกอบสมาชิกคือ นาตาลี เดวิส และจริยา แซร่าฮ์ แอชเวิร์ธ มีผลงานอัลบั้มสองชุดด้วยกัน โดยทั้งคู่เริ่มมีผลงานตั้งแต่ปี พ.ศ. 2542 ซึ่งทั้งคู่มีวัยเพียง 12 ปี ประเดิมสู่อัลบั้มแรกชื่อว่า *Nathalie & Jazky* โดยมีเพลงฮิตหลายเพลง เช่น STRAWBERRY (สตรอว์เบอร์รี), แค่อยากให้เธอรู้, เจ็บนะ, ฝันเล็ก ๆ

ในปี พ.ศ. 2544 นาตาลี-แจ๊สกี้ก็ได้มีผลงานอัลบั้มชุดที่สองชื่ออัลบั้มว่า *Fun Fever* มีเพลงฮิตหลายเพลง เช่น เชื่อหมอก็พัก เชื่อรักก็ไป, ช่วยทำให้เสียใจ, ยิ่งทุ่มยิ่งเจ็บ, และรอเธอเปลี่ยนใจ ชึ่งผลงานชิ้นนี้เป็นผลงานชิ้นสุดท้ายของวง Nathalie & Jazky เพราะแจ๊สกี้ได้เดินทางไปเรียนต่อที่ประเทศอังกฤษ ซึ่งทำให้เหลือแค่นาตาลีเพียงคนเดียว 

หลังจากแจ๊สกี้ได้เดินทางกลับมาประเทศไทย เธอได้มีผลงานถ่ายแบบเป็นผลงานชิ้นแรกหลังห่างหายวงการเพลงไปนานเกือบ 10 ปี

ปัจจุบัน **นาตาลี เดวิส** ยังคงมีผลงานในวงการบันเทิง โดยเฉพาะละครโทรทัศน์ ส่วน **แจ๊สกี้ แอชเวิร์ธ** ยังคงทำงานเกี่ยวกับวงการเพลงอยู่ในเมืองไทย

## สมาชิก

## ผลงาน
#### อัลบั้มหลัก

### อัลบั้มพิเศษ

### มิวสิควิดีโอ
* VIRUS เจอาร์-วอย (2541) (แจ๊สกี้)
* ล้น เจอาร์-วอย (2541) (นาตาลี)
* เจ็บนะ (2542)
* ยิ้งทุ่ม...ยิ่งเจ็บ (2544)
* STRAWBERRY (2542)
* แค่อยากให้เธอรู้ (2542)
* ช่วยทำให้เสียใจ (2544)

### คอนเสิร์ต
* RS MEETING CONCERT TEENLENIUM (2543)
* RS THE CELEBRATION CONCERT (2544)
* RS MEETING CONCERT STAR MISSION มันส์หลุดโลก (22 ธันวาคม 2544)

## อ้างอิง

*  อัลบั้ม Nathalie Jazky Fun Fever
* อัลบั้ม NATHALIE & JAZKY 
* 

## แหล่งข้อมูลอื่น
* JAZKY !!

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 1990
ฟุตบอลชิงแชมป์แห่งชาติยุโรป 2012 รอบแพ้คัดออก

**รอบแพ้คัดออก (น็อกเอาต์) ของการแข่งขัน[[ฟุตบอลชิงแชมป์แห่งชาติยุโรป 2012]]** จะเริ่มขึ้นในวันที่ 21 มิถุนายน ค.ศ. 2012 และจะมีการแข่งขันในนัดสุดท้ายวันที่ 1 กรกฎาคม ค.ศ. 2012 โดยนัดชิงชนะเลิศนั้นจะแข่งขันกันที่สนามกีฬาโอลิมปิกแห่งชาติเคียฟ ในเคียฟ ประเทศยูเครน หลังจากการแข่งขันในรอบแบ่งกลุ่มตั้งแต่วันที่ 19 มิถุนายน ค.ศ. 2012 และได้ 8 ทีมที่ผ่านเข้ารอบมาแข่งขันในรอบ 8 ทีมสุดท้าย (2 ทีมต่อ 1 กลุ่ม) โดยรอบ 8 ทีมสุดท้ายจะแข่งขันในวันที่ 21 ถึง 24 มิถุนายน ค.ศ. 2012 ซึ่งทีมชาติของเจ้าภาพร่วมอย่างโปแลนด์และยูเครนได้ตกรอบในการแข่งขันรอบแบ่งกลุ่ม นับเป็นครั้งที่ 3 ในประวัติศาสตร์ของ ฟุตบอลชิงแชมป์แห่งชาติยุโรปที่เจ้าภาพร่วมตกรอบแบ่งกลุ่ม ซึ่งก่อนหน้านั้นในฟุตบอลชิงแชมป์แห่งชาติยุโรป 2000 เจ้าภาพร่วมอย่างเบลเยียมตกรอบแบ่งกลุ่ม และครั้งก่อนหน้านี้คือ ฟุตบอลชิงแชมป์แห่งชาติยุโรป 2008 เจ้าภาพร่วมทั้งออสเตรียและสวิตเซอร์แลนด์ก็ตกรอบแบ่งกลุ่มเช่นกัน

## ทีมที่ผ่านเข้ารอบ

## ตารางการแข่งขัน



## รอบก่อนรองชนะเลิศ
### สาธารณรัฐเช็ก - โปรตุเกส

### เยอรมนี - กรีซ

### สเปน - ฝรั่งเศส

### อังกฤษ - อิตาลี

## รอบรองชนะเลิศ
### โปรตุเกส - สเปน

### เยอรมนี - อิตาลี

## นัดชิงชนะเลิศ

### รายละเอียด

## อ้างอิง

รอบแพ้คัดออก
หยี

**หยี** () ทางภาคใต้เรียก เขลง กาหยี ภาคอีสานเรียกนางดำ เป็นพืชท้องถิ่นในรัฐซาบะฮ์และรัฐซาราวัก พบในกัมพูชา ลาว มาเลเซีย พม่า ไทย และเวียดนาม เป็นไม้ยืนต้นขนาดใหญ่ ใบรูปไข่คล้ายใบพิกุล ดอกสีขาว ขนาดเล็ก ออกเป็นช่อ ผลออกเป็นพวง เมื่อดิบสีเขียว สุกแล้วเป็นสีดำ เนื้อสีน้ำตาล หวานอมเปรี้ยว เมล็ดสีน้ำตาล รูปร่างแบน ผลมีวิตามินซีสูง ไม่รับประทานสดแต่นิยมนำมาแปรรูป เช่น ลูกหยีฉาบ ลูกหยีกวน ลูกหยีทรงเครื่อง ใช้ทำน้ำผลไม้
## อ้างอิง
* นิดดา หงส์วิวัฒน์ และทวีทอง หงส์วิวัฒน์. หยี ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 255
* World Conservation Monitoring Centre 1998.  Dialium cochinchinense.   2006 IUCN Red List of Threatened Species.   Downloaded on 19 July 2007.
หมวดหมู่:ผลไม้
เซอร์เฟซ

**เซอร์เฟซ** อาจหมายถึง
* ไมโครซอฟท์ เซอร์เฟซ แท็บเล็ตจากบริษัทไมโครซอฟท์
* เซอร์เฟซ (ละคร) ละครอเมริกัน
โอคาพี

**โอคาพี** (; ชื่อวิทยาศาสตร์: *Okapia johnstoni*) เป็นสัตว์เลี้ยงลูกด้วยนม อันดับสัตว์กีบคู่ ในวงศ์ Giraffidae เช่นเดียวกับยีราฟ เป็นสัตว์พื้นเมืองของเขตป่าฝนอีตูรี ซึ่งตั้งอยู่ทางตะวันออกเฉียงเหนือของสาธารณรัฐประชาธิปไตยคองโก ในแอฟริกากลาง แม้ว่าโอคาพีจะมีลายแถบและรูปร่างที่คล้ายกับม้าลาย แต่ที่จริงแล้วมีสายสัมพันธ์กับยีราฟ อันเป็นสัตว์ที่อยู่ในวงศ์เดียวกัน และถือว่าเป็นสัตว์เพียง 1 ใน 2 ชนิดเท่านั้นในวงศ์นี้  ที่ยังดำรงเผ่าพันธุ์มาจนถึงปัจจุบันนี้ จึงถือว่าเป็นซากดึกดำบรรพ์ที่มีชีวิตอยู่อีกชนิดหนึ่ง
__TOC__
โอคาพีมีความสูงเพียงประมาณ 1.5-2 เมตร บริเวณขาทั้ง 4 ข้างและบั้นท้ายจะมีแถบดำคล้ายกับม้าลาย ส่วนบริเวณคอนั้นจะเห็นเป็นแถบไม่ชัดนัก อีกทั้งยังมีนัยน์ตาคล้ายคลึงกับกวางหรือแอนทีโลป  โอคาพีตัวผู้นั้นจะมีเขา 2 เขา โดยหากมองจากด้านข้างแล้วจะทำให้ดูราวกับว่ามีเพียงเขาเดียว ซึ่งในอดีตมีผู้เคยเข้าใจว่าโอคาพี คือ ยูนิคอร์น สัตว์ในเทพปกรณัมกรีกด้วยซ้ำ
 thumb|left|260px|บั้นท้ายที่มีลายเหมือนม้าลาย  
แถบดำบนตัวของโอคาพีนั้น นอกจากจะเป็นสิ่งที่ช่วยพรางตัวในธรรมชาติแล้ว ยังเชื่อกันว่าเป็นสิ่งที่ช่วยให้โอคาพีวัยอ่อนสามารถที่จะสังเกตเห็นแม่ของตัวเองได้ง่ายขึ้น ในสภาพแวดล้อมที่เป็นป่าฝนที่หนาทึบ เพราะถึงแม้โอคาพีเป็นสัตว์ที่รักสันโดษ มักใช้ชีวิตตามลำพัง แต่โอคาพีตัวเมียจะดูแลและไปไหนมาไหนกับลูกของตัวเองเสมอ โดยปกติแล้ว โอคาพีมีลำตัวสีน้ำตาลแดง มีความยาวประมาณ 2-2.5 เมตรและสูงประมาณ 1.5-2 เมตร 

ส่วนหางจะยาวประมาณ 30-40 เซนติเมตร เมื่อโตเต็มวัย โอคาพีจะมีน้ำหนักอยู่ในราว 200-250 กิโลกรัม และถึงแม้ว่าลำตัวของโอคาพีจะคล้ายคลึงกับยีราฟ แต่ลำคอก็มิได้ยืดยาวเหมือนยีราฟแต่อย่างใด

โอคาพีเป็นที่รู้จักครั้งแรกของโลกในช่วงต้นศตวรรษที่ 20 จากการค้นพบของเซอร์แฮร์รี จอห์นสตัน ผู้สำเร็จราชการแห่งจักรวรรดิอังกฤษ ที่พบเห็นชาวปิกมีนุ่งห่มหนังของโอคาพี ในครั้งแรกเซอร์จอห์นสตันเข้าใจว่าเป็นหนังของม้าลาย ปัจจุบัน มีโอคาพีอยู่ในป่าที่ประมาณ 10,000–20,000 ตัวใน พ.ศ. 2554 กับมีหน่วยงานต่าง ๆ ได้จัดแสดงโอคาพีอยู่ทั่วโลก

## อ้างอิง

## บรรณานุกรม
* Wolfram Bell (Nov. 2009): "Okapis - geheimnisvolle Urwaldgiraffen. Entdeckungsgeschichte, Biologie, Haltung und Medizin einer seltenen Tierart." Schüling Verlag Münster, Germany. ISBN 978-3-86523-144-4.

## แหล่งข้อมูลอื่น

* Gilman International Conservation - Okapi Conservation Project 
* Okapi Reserve 
* Brookfield Zoo - Okapi Species Survival Plan (SSP) 
* BBC - Science & Nature - Wildfacts - Okapi

#### ลิงก์ข่าว
* Rare African okapi seen in wild BBC News 2008-09-11
* Rare giraffe-like animal spotted (BBC News)
* The okapi management site 
* Zoo announces birth of rare, endangered okapi 
* First pictures in wild of elusive Okapi 

หมวดหมู่:สัตว์กีบคู่
หมวดหมู่:ยีราฟ
หมวดหมู่:ซากดึกดำบรรพ์มีชีวิต
สโคแพด

**สโคแพด** (ScoPad) เป็น แท็บเล็ตคอมพิวเตอร์จากบริษัทสโคป ตั้งอยู่ที่เมืองเซินเจิ้น ประเทศจีน สโคแพดเป็นแท็บเล็ตที่รู้จักในประเทศไทยจากการที่รัฐบาลไทยในสมัยยิ่งลักษณ์ ชินวัตร สั่งซื้อแท็บเล็ตแจกให้นักเรียนประถมศึกษาหนึ่งล้านเครื่อง โดยรุ่นที่ซื้อในไทยคือรุ่น SP0712 ใช้ระบบปฏิบัติการแอนดรอยด์ รุ่น 4 มีหน้าจอขนาด 7 นิ้ว ความจุ 8 Gb และแรม 1 GB

## อ้างอิง

## แหล่งข้อมูลอื่น
* บริษัทสโคป
* ผลิตภัณฑ์สโคแพด 

หมวดหมู่:แท็บเล็ต
หมวดหมู่:อุปกรณ์แอนดรอยด์
คณะการท่องเที่ยวและการโรงแรม มหาวิทยาลัยมหาสารคาม

**คณะการท่องเที่ยวและการโรงแรม มหาวิทยาลัยมหาสารคาม** (อังกฤษ : Faculty of Tourism and Hotel Management, Mahasarakham University) เป็นหน่วยงานระดับคณะวิชาสังกัดมหาวิทยาลัยมหาสารคาม เป็นคณะวิชาลำดับที่ 10 ของมหาวิทยาลัยมหาสารคาม ก่อตั้งในปี 2543 โดยในปัจจุบัน คณะการท่องเที่ยวและการโรงแรมของมหาวิทยาลัยมหาสารคาม เป็นหนึ่งในคณะด้านการท่องเที่ยวและการบริการที่มีชื่อเสียงมากที่สุดของไทย และเป็นที่ 1 ของภาคตะวันออกเฉียงเหนือ

## ประวัติ

คณะการท่องเที่ยวและการโรงแรม เป็นหน่วยงานในกำกับของมหาวิทยาลัยมหาสารคาม โดยการยกร่างหลักสูตรศิลปศาสตรบัณฑิต (ศศ.บ.)สาขาวิชาการท่องเที่ยวและการโรงแรม(หลักสูตร 4 ปี) ในวันที่ 16 มิถุนายน 2543 ภายใต้ชื่อ "โครงการจัดตั้งคณะการท่องเที่ยวและการโรงแรม" เปิดรับนิสิตรุ่นแรก ในระบบพิเศษและระบบพิเศษโดยวิธีเทียบเข้า ในเดือนมิถุนายน 2544 มีนิสิตรุ่น 1 จำนวน 185 คน อาจารย์และเจ้าหน้าที่ฝ่ายสนับสนุนการเรียนการสอน จำนวน 11 คน โดยมีนายธเนศ ศรีสถิตย์ เป็นผู้ริเริ่มก่อตั้ง **โครงการจัดตั้งคณะการท่องเที่ยวและการโรงแรม** และได้รับการแต่งตั้งให้เป็นผู้รักษาการคณบดี 

ต่อมาโครงการจัดตั้งคณะการท่องเที่ยวและการโรงแรม ได้รับความเห็นชอบจากสภามหาวิทยาลัยมหาสารคาม ตามมติที่ประชุมสภามหาวิทยาลัย ครั้งที่ 10/2547 เมื่อวันที่ 29 ตุลาคม 2547 อนุมัติการจัดตั้ง **“คณะการท่องเที่ยวและการโรงแรม มหาวิทยาลัยมหาสารคาม”** ใช้ชื่อภาษาอังกฤษว่า **“Faculty of Tourism and Hotel Management, Mahasarakham University”** และอนุมัติให้ใช้ระเบียบมหาวิทยาลัยมหาสารคามว่าด้วยคณะการท่องเที่ยวและการโรงแรม พุทธศักราช 2547 ณ วันที่ 10 พฤศจิกายน 2547 มีคำสั่งแต่งตั้งให้นายธเนศ ศรีสถิตย์ ดำรงตำแหน่งคณบดีคนแรกของคณะการท่องเที่ยวและการโรงแรม

ปัจจุบัน คณะการท่องเที่ยวและการโรงแรม เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักเลขานุการคณะการท่องเที่ยวและการโรงแรม สำนักวิชาการท่องเที่ยวและการโรงแรม และสำนักบัณฑิตศึกษา จัดการเรียนการสอนในระดับปริญญาตรี โทและเอกใน 3 หลักสูตร 6 สาขาวิชา ในปีการศึกษา 2563 คณะมีบุคลากรจำนวน 65 คนและนิสิตจำนวน 2,973 คน

## หน่วยงานภายใน
คณะการท่องเที่ยวและการโรงแรม มหาวิทยาลัยมหาสารคาม แบ่งการบริหารหน่วยงานภายในดังนี้

## หลักสูตรการศึกษา
คณะการท่องเที่ยวและการโรงแรม มหาวิทยาลัยมหาสารคาม เปิดทำการเรียนการสอนในระดับปริญญาตรี โท และเอกทั้งสิ้น 3 หลักสูตร 6 สาขาวิชา ดังนี้

## สถานที่ตั้งและพื้นที่

THM MSU 1.jpg|อาคารคณะการท่องเที่ยวและการโรงแรม
THM MSU 2.jpg|ด้านหน้าอาคารคณะการท่องเที่ยวและการโรงแรม


คณะการท่องเที่ยวและการโรงแรม มหาวิทยาลัยมหาสารคาม ตั้งอยู่ที่เขตพื้นที่ในเมือง (ม.เก่า) บริเวณประตูทางเข้ามหาวิทยาลัยฝั้งถนนถีนานนท์ ด้านข้างเป็นหอประชุมเฉลิมพระเกียรติฯ ห่างจากเขตพื้นที่ขามเรียง (ม.ใหม่) ประมาณ 7 กิโลเมตร มีลักษณะเป็นอาคารโรงแรมขนาดใหญ่

## ทำเนียบคณบดี

## ศิษย์เก่าที่มีชื่อเสียง

* อาณัตพล ศิริชุมแสง หรือ อาร์ เดอะสตาร์ เป็นนักแสดง/เดอะ สตาร์ 3 ศิษย์เก่าคณะการท่องเที่ยวและการโรงแรม

## แหล่งข้อมูลอื่น
* คณะการท่องเที่ยวและการโรงแรม มหาวิทยาลัยมหาสารคาม
* เว็บไซต์ทางการของมหาวิทยาลัยมหาสารคาม

## อ้างอิง



ก
สยามดารา สตาร์ส อวอร์ดส์

**สยามดารา สตาร์ส อวอร์ดส์** เป็นงานมอบรางวัลเกียรติยศแก่บุคคลในวงการบันเทิง ของหนังสือพิมพ์สยามดารารายวัน โดยจัดงานครั้งแรกภายใต้ชื่อว่า **สยามดารา สตาร์ส ปาร์ตี้** ต่อมาภายหลังได้เปลี่ยนชื่อเป็น **สยามดารา สตาร์ส อวอร์ดส์** มีการมอบรางวัลเกียรติยศเพื่อขวัญ กำลังใจให้กับคนในวงการบันเทิง ทั้งเบื้องหน้าและเบื้องหลังคัดเลือกโดยคณะกรรมการตัดสินของสยามดารา รวมทั้งรางวัลพิเศษ และรางวัลจากผลโหวต

รางวัลสยามดารา สตาร์ส อวอร์ดส์ มีลำดับการจัดงานดังต่อไปนี้

*สยามดารา สตาร์ส ปาร์ตี้ 2008 (ครั้งที่ 1)
*สยามดารา สตาร์ส ปาร์ตี้ 2009 (ครั้งที่ 2)
*สยามดารา สตาร์ส อวอร์ดส์ 2010 (ครั้งที่ 3)
*สยามดารา สตาร์ส อวอร์ดส์ 2011 (ครั้งที่ 4)
*สยามดารา สตาร์ส อวอร์ดส์ 2012 (ครั้งที่ 5)
*สยามดารา สตาร์ส อวอร์ดส์ 2013 (ครั้งที่ 6)
*สยามดารา สตาร์ส อวอร์ดส์ 2014 (ครั้งที่ 7)
*สยามดารา สตาร์ส อวอร์ดส์ 2015 (ครั้งที่ 8)
*สยามดารา สตาร์ส อวอร์ดส์ 2016 (ครั้งที่ 9)

หมวดหมู่:รางวัลดนตรี
หมวดหมู่:รางวัลโทรทัศน์
หมวดหมู่:รางวัลภาพยนตร์ไทย
หมวดหมู่:สยามดารา สตาร์ส อวอร์ดส์
เฟลิซ เฮอร์ริก

**เฟลิซ นิโคล เฮอร์ริก** (; 18 กันยายน ค.ศ. 1984 – ) เป็นทั้งนักมวยไทย, คิกบ็อกเซอร์ และนักต่อสู้แบบผสมชาวอเมริกัน เกิดในบัฟฟาโลโกรฟ รัฐอิลลินอย เธอเริ่มอาชีพของเธอจากจากเข้าร่วมแข่งขันมวยไทยและคิกบ็อกซิ่งก่อนที่จะเปลี่ยนเป็นการต่อสู้แบบผสมใน ค.ศ. 2009 ในเดือนกันยายน ค.ศ. 2011 เธอได้ลงนามร่วมการแข่งขันหลายรายการกับ XFC ในรัฐฟลอริดา

ปัจจุบัน เฮอร์ริก อยู่ในอันดับที่ 10 ของรุ่นสตรอเวทจากการจัดอันดับโลกในการต่อสู้แบบผสมประจำสถาบันยูนิไฟวีเมน

## ในวงการต่อสู้แบบผสม
เฟลิซ ได้ปรากฏตัวในซีรีส์ ไฟท์เกิร์ล ใน ค.ศ. 2007 ทางช่องอ๊อกซิเจน และชนะการต่อสู้ในประเทศไทยโดยได้พบกับคู่ชกซึ่งเป็นแชมป์ชาวไทย ในภายหลัง เธอได้รับการกำหนดให้ปรากฏตัวในรายการเรียลลิตีโชว์อื่นของการการต่อสู้แบบผสม ซึ่งมีชื่อเรียกว่าอัลติเมตวีเมนชาเลนจ์

## การปรากฏตัวผ่านสื่อ
เฟลิซ เป็นหนึ่งในตัวละครที่สามารถเลือกเล่นได้ในวิดีโอเกม*[[ซูพรีมาซีเอ็มเอ็มเอ]]* สำหรับระบบเอ็กซ์บอกซ์ 360 และเพลย์สเตชัน 3

## อ้างอิง

## แหล่งข้อมูลอื่น

* Felice Herrig Awakening Profile 
* 
* 
* 

หมวดหมู่:คิกบ็อกเซอร์หญิงชาวอเมริกัน
หมวดหมู่:นักต่อสู้แบบผสมหญิงชาวอเมริกัน
หมวดหมู่:นักมวยไทยชาวอเมริกัน
หมวดหมู่:นักมวยไทยหญิง
หมวดหมู่:นักต่อสู้แบบผสมที่ใช้มวยไทย